Source: https://fin.afterdawn.com/uutiset/artikkeli.cfm/2013/01/09/netflixin_kuvanlaatu_paranee_super_hd_-videolla
Timestamp: 2018-07-20 06:19:59+00:00

Document:
Netflixin kuvanlaatu paranee Super HD -videolla - AfterDawn
AfterDawn > Uutiset > Netflixin kuvanlaatu paranee Super HD -videolla
Netflixin kuvanlaatu paranee Super HD -videolla
Kirjoittaja Teemu Laitila @ 9.1.2013 10:19 Kommentteja (24)
Netflixisissä on nyt tarjolla uusi aiempaa parempaa kuvanlaatua tarjoava Super HD -tila, joka Netflixin mukaan on "parempaa kuin HD". Yhtiön mukaan kaikki palvelun HD-sisältö on tarkoitus siirtää Super HD -muotoon.
Super HD -videota pitäisi olla jo tarjolla, mutta ainakaan pikaisella etsinnällä Super HD -laatuisia elokuvia ei ole eritelty palvelussa muusta sisällöstä.
Parempilaatuisen videon suoratoistoon tarvitaan myös nopeampi nettiyhteys. Super HD -videosta tulee saataville kaksi eri versiota, joista parhaan laadun katseluun vaaditaan vähintään seitsemän megabittiä sekunnissa siirtävä nettiyhteys ja enemmän pakatun version siirtämiseen riittää nykyinen enimmäisvaatimus viisi megabittiä sekunnissa.
Super HD -video ei toimi ainakaan vielä kaikille Netflixin tukemilla laitteilla. Tällä hetkellä tuettuina ovat PlayStation 3, Apple TV, Roku, Nintendo Wii U, Windows 8 ja Netflix 1080p-tuella varustetut Blu-ray- ja Smart-TV-laitteet. Yhtiö lupaa lisää laitteita tuen piirin pian.
Käyttäjän omien laitteiden lisäksi myös internet-palveluntarjoajalta vaaditaan liittymistä Netflixin Open Connect -verkkoon. Open Connectin avulla Netflix optimoi videon siirtoa tuomalla videovälimuistit palveluntarjoajien verkkoihin. Samalla välimuistien käyttö vähentää kuormaa Netflixin omassa jakeluverkossa.
Yhtä aikaa Super HD -videon kanssa Netflix julkaisi myös 3D-videot, jotka ainakaan toistaiseksi eivät toimi Suomessa.
<Samsungilta "maailman ensimmäinen" kaareva OLED-TV >Mese lakkaa toimimasta maaliskuussa - käyttäjät Skypeen
PlayStation 3, Apple TV, Roku, Nintendo Wii U, Windows 8
Eikö muka windows 7:ssa toimi?
29.1.2013 11:18
Windows 8 netflix appissa ainakin Iron Manissa lukee super hd tiedoissa. Vielä kun keksisi miten näkisi kesken leffan mitä laatua se näyttää.
39.1.2013 11:24
Ei, se vaatii sen kasin oman appsin. Windows 7:lla saa vaan 720p kuvaa. Käsittääkseni myös 5.1 äänet ei onnistu seiskassa johtuen silverlightista mutta kasilla toimii. Saatan olla väärässäkin.
Viestiä on muokattu sen lähettämisen jälkeen. Viestiä on muokattu viimeksi 9.1.2013 @ 11:24
49.1.2013 12:32
Ainakin Sonyn BR-soittimen apissa oli "kaikki" HD videot siirtyneet superHD:ksi. Laadussa ei ollut kyllä valittamista ja toistui oikein hyvin.
59.1.2013 14:12
Ehkä tämä "SuperHD" nyt vastaisi tavallista 1080P HD kuvaa, eikä mitään transkoodattua sontaa. Jos samalla saisi vaihdettua myös jenkkityyliset keltaiset tekstitykset valkoisiksi, niin voisin jopa harkita taas palvelun testaamista.
Viestiä on muokattu sen lähettämisen jälkeen. Viestiä on muokattu viimeksi 9.1.2013 @ 14:13
69.1.2013 15:36
"Käyttäjän omien laitteiden lisäksi myös internet-palveluntarjoajalta vaaditaan liittymistä Netflixin Open Connect -verkkoon."
Ja tähän todennäköisesti kaatuukin koko homma näin täällä Suomessa, ei meidän ISP:illä ole mitään motiivia liittyä tuohon verkkoon ja alkaa ylläpitää Netflix-yhteensopivia palvelimia oman työtaakan lisäksi.
79.1.2013 15:45
Lainaus, alkuperäisen viestin kirjoitti Daragorn:
Ehkä tämä "SuperHD" nyt vastaisi tavallista 1080P HD kuvaa, eikä mitään transkoodattua sontaa.
Transkoodattuahan se on anyways, tulee se millä vain resoluutiolla.
89.1.2013 16:22
Ensin kehitetään HD 1080p ja 720p tarkkuus paremman kuvan saamiseksi ja siten se kompressoidaan niin pienelle bittivirralle että se ei enää ole hyvää laatua. Joten ratkaisu on keksiä uusi nimi samalle asialla nimeltä Super HD.
Hölmöläisten touhua. 1920x1080p on ihan tavallista HD:tä jota yleisemmin kutsutaan myös nimellä Full HD. Kuinka monta nimeä tällä samalla asialla pitää olla?
Mitä hittoa me kuluttajat tehdään sillä HD:llä jos se ei pärjää käytännössä edes DVD:n SD:lle. Blu-ray levyt ovat lähes ainoa missä löytyy sitä todellista HD:tä niin kuvassa kuin äänessä. Kunnon bittivirta ja monikanava äänet, ei mitään 5.1 dolby paskaa.
Viestiä on muokattu sen lähettämisen jälkeen. Viestiä on muokattu viimeksi 9.1.2013 @ 16:30
99.1.2013 17:18
@8 Ihanko tosissasi väität että DVD:n SD-laatu pärjää esim youtuben, netflixin yms HD-laaduille. Siinä tapauksessa TV:si on varmaan kuvaputkiaikakaudella tai nettisi alle meganen..
109.1.2013 18:07
SuperHD ainakin kuulostaa paremmalta kuin FullHD. Eli pitääkö näitä nyt sitten katsoa monitorilta kun TV ei kykene parempaan resoon kuin 1920*1080
119.1.2013 18:33
Onko kukaan testannu Netflixin kuvanlaatua tällaisella? Ois aika näppärä mediasoitin
Viestiä on muokattu sen lähettämisen jälkeen. Viestiä on muokattu viimeksi 9.1.2013 @ 18:34
129.1.2013 19:46
Lainaus, alkuperäisen viestin kirjoitti D.Vader:
Samanlainen kuvanlaatu siinä on, kuin PC:llä tai PS3:llakin katsottuna, testattu on. Android-versio Netflixistä ei tue 5.1 surround - ääniä, mutta se riippuu ihan itsestäsi onko sillä miten paljon väliä.
139.1.2013 19:56
Netflix käyttää "HD" - termiä tarkoittaen 720p - resoluutiota. Netflix ei ole tukenut tähän asti 1080p ollenkaan, sen takia "SuperHD" - termi; sillä eritellään 720p ja 1080p toisistaan. Typerää markkinointia, mutta minkäs teet?
Kunnon bittivirta ja monikanava äänet, ei mitään 5.1 dolby paskaa.
Mitäs sen sitten pitäisi olla, ellei Dolby? Taitaa poika olla vähän sekaisin termeistä. DTS-HD ja TrueHD on molemmat myös Dolby, ja kanavien määrähän on kiinni vain masteroijasta -- molemmat koodekit tukevat 192kHz/24bit @ 5.1 tai 96kHz/24bit @ 7.1 asti.
149.1.2013 20:47
Ainakin Android 4.1 minipc:t kyllä hyvin netflixin toistaa ja VPN:yli myös jenkkinetflix pyörii. Laatu tosin on vain 480p android softalla.
DX ja muut myy dual core laitteita n. 40€ ja quad core n. 90€ (ilman näppäimistöä)
159.1.2013 21:04
Jenkki netflix tuen 3 eri henkilöä sanoi että super hd ei ole vielä saatavana suomessa. Kertokaa ihmeessä jos suomi tarjonnassa jotain super hd laadulla jo löytyy. Itse en löytänyt yhtään.
1610.1.2013 7:13
Lainaus, alkuperäisen viestin kirjoitti tovuori:
Löytyy löytyy.. Mutta kannattaa lukea se uutinen uusiksi:
Tällä hetkellä tuettuina ovat PlayStation 3, Apple TV, Roku, Nintendo Wii U, Windows 8 ja Netflix 1080p-tuella varustetut Blu-ray- ja Smart-TV-laitteet.
1710.1.2013 7:14
Lainaus, alkuperäisen viestin kirjoitti jetinf:
Eikö olisi järkevää hankkia ihan kunnon älypuhelin mihin saa tungettua netflix appin? Tai itse en ainakaan jaksa kannella mukana kymmentä eri laitetta..
1810.1.2013 7:36
Pple tv käytössä eikä löydy ainakaan super hd merkintää ainoastakaan ja uusin apple tv malli käytössä
1910.1.2013 7:36
ei tätä pidetä mukana vaan kytketään hdmi:llä kiinni telkkariin.
http://dx.com/p/mk808-dual-core-android...-tf-hdmi-160535
2010.1.2013 9:15
No siinä tapauksessahan tuo on vielä turhempi kuin mitä aluksi kuvittelin. Siis kytketään telkkariin? Suomesta ostettuna saat kunnon bluray soittimen alta satasella, ja niihin saa myös netflixin 1080p laadulla..
2110.1.2013 9:42
PS3 kyllä löytyy. Tuohon vain oli helpompi laittaa VPN kuin pleikkaan, toimii myös torrentien latauksessa, voi käyttää 3G:tä jolloin ei tuki koko verkkoa (3TB kovo kytkettynä) ja toimii mediatoistimena. Käyttö sujuu hiirellä tai logitechin harmonyllä. Hankin sen korvaamaan vanhentunutta HTPC:tä.
Netflixin jenkkivalikoima on sen verran suurempi että katsoo usein mielellään sitä.
2210.1.2013 18:17
Tuohon vain oli helpompi laittaa VPN kuin pleikkaan, toimii myös torrentien latauksessa, voi käyttää 3G:tä jolloin ei tuki koko verkkoa (3TB kovo kytkettynä) ja toimii mediatoistimena.
Lainaus, alkuperäisen viestin kirjoitti DX Overview:
2310.1.2013 21:35
tukee itseasiassa 5TB asti. DX:n speksit eivät aina ole aivan ajantasalla.
2412.1.2013 13:55
Tarkoitin DTS-HD:tä joka muuten ei ole Dolbyä, mutta kyllä tuo TrueHD myös kelpaa joka siten on dolbyä.
5.1 Dolbyllä tarkoita juuri sitä mitä sanoi, esimerkiksi DVD levyt ovat sillä. Blu-ray levyistä löytyy yleensä monikanavana DTS äänet. Näiden ero on kuin yö ja päivä. 5.1 Dolby on pikkasen parempi kuin tavallinen stereo ääni, mutta DTS hakkaa 5.1 Dolbyn mennen tullen.

References: HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 hd 
 HD 
 HD 
 HD 
 HD 
 hd 
 hd 
 hd